|  |  |
| --- | --- |
| **Leverancetitel** | Fælles retningslinjer for forsyningssektorens anvendelse af grunddata, herunder adresser |
| **Leverancenummer**  | 6 |
| **Tovholder (ansvarlig aktør)** | KDS |
| **Ansvarligt arbejdsspor** | Arbejdsspor vedr. interoperabilitet |
| **FFD-målsætning(er)** | 2 |
| **Afsluttes** | Q1 2025 |
| **Godkender** | FFD |

#### Beskrivelse

Grunddata kan bruges til præcist at identificere kunder såvel som infrastrukturkomponenters placering, hvilket muliggør en lettere sammenstilling af data på tværs af forsyningssektoren samt kobling til andre registres data. Målet om en mere sammenhængende og effektiv forsyningssektor baseret på datadeling kalder på, at grunddata skal bruges til at understøtte en ensartet og præcis registrering af kunder og forbrugere, samt en georeferering af forsyningsdata. Dette muliggør blandt andet præcis lokalisering af målere og målepunkter, hvilket er afgørende for at forstå forbrugets tilknytning til netværket og sikre effektiv koordinering af energiproduktion, -forsyning og infrastrukturudbygning.

I regi af Forsyningsdigitaliseringsprogrammet skal der udvikles fælles retningslinjer for sektorens brug af grunddata, herunder adresser og andre typer geografiske grunddata, samt evt. også grunddata-identifikationer som CVR-nr., P-nr., mm.

#### Opgaver

* Afdækning af tværgående behov og udfordringer af grundregistrering og georeferering
* [Input til] afdækning af hvordan grunddata, herunder adresser og georeferering anvendes i praksis, herunder inddragelse af bedste praksisser
* Etablering af fælles retningslinjer for forsyningssektorens anvendelse af grunddata
* Anbefalinger til implementering, herunder
	+ Faser eller kobling til delprojekter/use cases.
	+ Systemunderstøttelse
	+ Governance, herunder revision

#### Afhængigheder

Leverancen knytter sig til: El-DUG leverance 1, 3 og 4 - Varme-DUG leverance 3 og 6 – [Tilsvarende leverancer i vand-DUG] Leverancen skal derfor afstemmes med DUG'ernes leverancer. Der er desuden sammenhæng til leverancen for begrebsafklaring (L2).